Zdzisław Krzyszkowiak

Zdzisław Ludwik Krzyszkowiak (1929–2003) var en polsk friidrettsutøver. Hans største bedrift var seieren på 3000 meter hinder under OL 1960.

Krzyszkowiak gjorde seg først bemerket da han tok bronse på 3000 meter hinder under OL 1956 i Melbourne, bare slått av briten Chris Brasher og nordmannen Ernst «Kruska» Larsen. Under EM 1958 i Stockholm etablerte han seg i europatoppen på langdistansene, og vant både 5000 og 10 000 meter.

Våren 1960 satte Krzyszkowiak ny verdensrekord på 3000 meter hinder med tiden 8.31,4. To måneder senere, under OL 1960 i Roma, ble han nummer sju på 10 000 meter. Han kom langt sterkere tilbake i hinderløpet, der han vant gull.

Etter dette konsentrerte Krzyszkowiak seg utelukkende om hinderløp. Han satte en ny verdensrekord i 1961, men måtte legge opp i 1963 på grunn av skader.

 Referanser 

 Eksterne lenker 


Kategori:Polske langdistanseløpere
Kategori:Europamestere i friidrett for Polen
Kategori:Olympiske mestere for Polen
Kategori:Deltakere for Polen under Sommer-OL 1956
Kategori:Friidrettsutøvere under Sommer-OL 1956
Kategori:Medaljevinnere under Sommer-OL 1960
Kategori:Deltakere for Polen under Sommer-OL 1960
Kategori:Friidrettsutøvere under Sommer-OL 1960
Kategori:Deltakere for Polen under EM i friidrett 1958
Kategori:Verdensrekordsettere i friidrett
Kategori:Personer fra Grodzisk Wielkopolski fylke